Document ID: /roh_data/filtered/fineweb-2-filterrobots_roh.jsonl.gz/40076

Vita e cretta ha inscuntrà l’artist universal engiadinais, nua ch’el stat dapi bunamain 40 onns: sin ina puntanada, creond in sgrafit.
Cun far sgrafits ins ha tuttas libertads artisticas. Ins sa far dissegns da tuttas sorts.
Per nus è Paulin Nuotclà dentant descendì da la puntanada ed el ha empruvà da chattar respostas sin nossas dumondas filosoficas. Dumondas sco: Datti insanua en l’univers anc auters planets che sumeglian la nossa terra? Dovra l’uman possess? Datti il nausch?
Il nausch ha plitost ragischs culturalas, el n’è betg innat.
En l’ediziun da stad da Vita e cretta raquinta Paulin Nuotclà dentant era, sco ch’el vegn a festivar ses 70avel e tge ch’el planisescha per ses futur sco artist.
Cura ch'i dat l’occasiun, vegn jau forsa a vender ils duamilli purtrets che jau hai stgaffì e che stattan enturn tar mai a chasa.